પોલીસે જણાવ્યું હતું કે, જરૂર જણાયે કાયદાકીય કાર્યવાહી પણ કરવામાં આવશે. રવિવારે રાજકોટમાં પીએમ મોદીની સભાનું આયોજન કરવામાં આવ્યું છે, કોંગ્રેસના આગેવાને ચીમકી આપી હતી કે, તેઓ રાજકોટમાં આ સભા નહીં થવા દે. મોડી રાત્રે સૌરાષ્ટ્ર કોંગ્રેસના પ્રભારી પણ પોલીસ હેડક્વોર્ટર પહોંચ્યા હતા. તેમણે સતત કોંગ્રેસી કાર્યકર્તાઓ સાથે મુલાકાત કરવાની જિદ્દ પકડતા આખરે પોલીસે તેમની પણ અટકાયત કરી હતી. પોલીસે કરેલ લાઠીચાર્જનો ભોગ પત્રકારો પણ બન્યા હતા. પત્રકારોએ પોલીસની આ કાર્યવાહીની ટીકા કરી હતી અને રોષે ભરાયેલા પત્રકારો હેડક્વાર્ટર પાસે જ ધરણા પર બેસી ગયા હતા.